[{"text_idx": "#000001", "text": "En Barcelono, nova vespero de kolizioj post la enkarcerigo de la repisto Pablo Hase\u0301l"}, {"text_idx": "#000002", "text": "La strec\u0302o ne malintensig\u0302as. Sabaton 20an de februaro vespere en Barcelono, alfrontig\u0302oj kontrau\u0306starigis la policon kaj milojn da manifestaciantoj, kiuj protestis kontrau\u0306 la enkarcerigo de kataluna repisto, por la kvina sinsekva nokto."}, {"text_idx": "#000003", "text": "Tiu serio de manifestacioj komencig\u0302is mardon post la arestado kaj la enkarcerigo de Pablo Hase\u0301l, 32-jara, kondamnita je nau\u0306 monatoj da malliberejo pro pepaj\u0302oj, en kiuj li insultis la monarkion kaj la justicon, kaj ankau\u0306 pro apologio de terorismo."}, {"text_idx": "#000004", "text": "Sabaton vespere, la polico sin deplojadis amase en la stratoj de Barcelono kaj Madrido, provante eviti perfortojn. La kolizioj komencig\u0302is, kiam pluraj miloj da manifestaciantoj ekpas\u0302is al la polica sidejo. La protestantoj j\u0302etis botelojn kaj petardojn al policistoj, kiuj sturme rebatis sur fono de flamigitaj barikadoj. Kelkaj ribelantoj rompis vitrinojn lau\u0306longe de la avenuo Passeig de Gra\u0300cia, unu el la grandaj komercaj avenuoj de Barcelono, prirabante butikojn de luksaj vestaj\u0302oj. Ili ankau\u0306 atakis la konstruaj\u0302on de la Borso de Barcelono kaj flamigis plurajn motorciklojn."}, {"text_idx": "#000005", "text": "C\u0302irkau\u0306 cent personoj estis arestitaj"}, {"text_idx": "#000006", "text": "La regiona polico menciis, ke nau\u0306 personoj estis arestitaj en la manifestacioj en Katalunio, inter kiuj ses en Barcelono. Kaj lau\u0306 la regionaj helpservoj, ses personoj estis vunditaj, el kiuj du en Barcelono."}, {"text_idx": "#000007", "text": "En Madrido, c\u0302irkau\u0306 400 personoj kolektig\u0302is centre de la urbo, sub forta polica c\u0302eesto, por skandi sloganojn kiel \u00abliberigu Pablo Hase\u0301l\u00bb kaj kunfrapi kadence la manojn."}, {"text_idx": "#000008", "text": "Kolektig\u0302oj de kelkaj centoj da personoj ankau\u0306 okazis komence de la vespero en Malago, Kordovo kaj Sevilo (sude), lau\u0306 la lokaj mediatoj. Sume, preskau\u0306 cent personoj estis arestitaj de post mardo 16a de februaro kaj multaj estis vunditaj, inter kiuj policistoj kaj junulino, grave vundita c\u0302e okulo en Barcelono, post pafo de kau\u0306c\u0302uka kuglo fare de la polico."}, {"text_idx": "#000009", "text": "Plejparte el la manifestacioj komencig\u0302is en Barcelono, origina urbo de la repisto, kaj disvastig\u0302is al aliaj urboj en tuta Hispanio, inter kiuj Madrido, Valencio kaj Granado (sude)"}, {"text_idx": "#000010", "text": "La perfortoj ankau\u0306 estigis politikan kverelon, akrigita de la dividoj en la registara koalicio, kiu grupigas la socialistojn de la C\u0302efministro Pedro Sanchez kaj la maldekstran partion Podemos. Pedro Sanchez kondamnis la perfortojn, dum la gvidantoj de Podemos subtenas la manifestaciantojn."}, {"text_idx": "#000011", "text": "Hispanio: kolero post la arestado de la repisto Pablo Hase\u0301l, la registaro estas g\u0302enata"}, {"text_idx": "#000012", "text": "Irano: la kinisto G\u0302afar Panahi, kiu komencis malsatstrikon, estis liberigita kontrau\u0306 kau\u0306cio, post sep monatoj da malliberejo\nMilito en Ukrainio: rusia misilo frapas log\u0302konstruaj\u0302on en Kramatorsko: almenau\u0306 du homoj mortis, kaj multaj civiluloj plu estas sub la ruinaj\u0302oj\nLa Premio Olof Palme 2023 estas atribuita al c\u0302ampioninoj pri Homaj rajtoj en Ukrainio, Turkio kaj Irano\nLa jaro 2022 finig\u0302is per pli ol 1 000 politikaj malliberuloj en la kubaj karceroj\nIsraelo-Palestino: Lau\u0306 la ambasadorino de Palestino en Francio, \u00ab Kiam Benjamin Netanjahu konsentos pri dus\u0302tata solvo \u00bb, ni c\u0302eestos por fari pacon \u00bb"}, {"text_idx": "#000015", "text": "Voir le profil de neniammilitointerni sur le portail Overblog"}]